Anexa la HCL nr. \_\_\_\_/2021

Nr...........din...........

**ACORD DE PARTENERIAT**

încheiat între beneficiar și parteneri pentru realizarea proiectului

„Amplasare panouri de afișaj tip led pentru informarea populației prin mesaje RO ALERT”

**Art. 1. Parteneri**

1. **Inspectoratul pentru Situaţii de Urgenţă ,,Bucovina” al jud. Suceava**, cu sediul în municipiul Suceava, str. Universităţii, nr.14, telefon 0230/524426, fax 0230/524432, reprezentat de colonel GHIAȚĂ Costică, în calitate de inspector şef, având calitatea de **Partener 1/ Beneficiar**
2. **Județul Suceava**, cu sediul în cu sediul în municipiul Suceava, str. Ștefan cel Mare nr. 36, județul Suceava, având codul fiscal 4244512, telefon 0230/210148, fax 0230/222839, e-mail contact@cjsuceava.ro, cont RO31TREZ59121330228XXXXX, deschis la Trezoreria municipiului Suceava, prin reprezentantul său legal Gheorghe FLUTUR, Președintele Consiliului Județean Suceava, **Partener 2**
3. **Municipiul Câmpulung Moldovenesc**, prin primar Mihăița NEGURĂ cu sediul în mun. Câmpulung Moldovenesc, str. 22 Decembrie nr. 2, județul Suceava, **Partener 3**
4. **Municipiul Vatra Dornei**, prin primar Ilie BONCHEȘ cu sediul în mun. Vatra Dornei, str. Mihai Eminescu nr. 17, județul Suceava, cod fiscal 7467268, telefon 0230/375229, fax 0230/375170, **Partener 4**
5. **Orașul Gura - Humorului**, prin primar Marius Ioan URSACIUC cu sediul în Gura Humorului, Piata Republicii, nr. 14, cod postal 725300, tel/fax 0230235051, e-mail: primariagh@gmail.com, **Partener 5**
6. **Municipiul Rădăuți**, prin primar Bogdan-Andrei LOGHIN, cu sediul în Piața Unirii Nr. 2; Judet: Suceava; Cod Postal: 725400, **telefon:** (+40) 0230-561.140; **fax:**(+40) 0230 564 703**; E-mail:**secretariat@primariaradauti.ro**,**relatiipublice@primariaradauti.ro, **Partener 6**
7. **Comuna Fântâna Mare**, prin primar Vasile MUCILENIȚA cu sediul în Comuna Fantana Mare Str. M.Gr.Cantacuzino ,Nr.56 ,Jud. Suceava,  e-mail primaria\_fantana\_mare@yahoo.com, **Partener 7**
8. **Compania Națională de Administrare a Infrastructurii Rutiere – Direcția Regională de Drumuri și Poduri Iasi,** cu sediul în Iasi, strada Gheorghe Asachi nr.19 Iași, 700481, prin director regional Dănuț PILĂ **, Partener 8**

au convenit următoarele:

**Art. 2. Obiectul acordului**

1. Obiectul acestui acord este de a stabili drepturile şi obligaţiile părţilor în cadrul proiectului, precum şi responsabilităţile ce le revin în implementarea activităţilor aferente proiectului.
2. Obiectivul proiectului este acela de a achiziționa și amplasa 6 panouri video de afișaj stradal tip led pentru informare/averizare.
3. Panourile de afișaj stradal tip LED, sunt necesare pentru informarea/prevenirea populației din zona de competență a Inspectoratului pentru situații de urgență “Bucovina” al Județului Suceava, prin afișarea în timp real a mesajelor de alertare și avertizare de tip RoAlert, transmise din dispeceratul unității, cu privire la posibilitatea producerii unor situații de urgență cu efecte imediate și de amploare asupra integrității populației și a distrugerii bunurilor materiale. Pe timpul cât nu sunt afișate mesajele de tip RoAlert, panourile vor fi utilizate pentru a proiecta mesaje de informare preventive specifice domeniului de activitate a Inspectoratului pentru situații de urgență “Bucovina” al Județului Suceava.

**Art. 3. Principiile de bună practică ale parteneriatului**

(1) Partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat.

(2) Partenerii trebuie să se consulte în mod regulat şi să se informeze asupra tuturor aspectelor privind evoluţia proiectului.

(3) Partenerii trebuie să implementeze activităţile cu respectarea celor mai înalte standarde profesionale şi de etică.

(4) Partenerii sunt obligați să respecte regulile referitoare la conflictul de interese şi regimul incompatibilităţilor, iar, în cazul apariţiei unei asemenea situaţii, să dispună luarea măsurilor care să conducă la stingerea acesteia şi evitarea producerii unei situații similare în viitor.

**Art. 4. Roluri, obiective şi responsabilităţi în implementarea proiectului**

1. Rolurile şi responsabilităţile sunt descrise în tabelul de mai jos:

|  |  |
| --- | --- |
|  PARTENERI | Obiective și responsabilități |
| **Partener 1****ISU BUCOVINA SUCEAVA** | - Stabilește în urma discuțiilor cu ceilalți parteneri punctele/reperele în care vor fi montate cele șase panouri informative video cu mesaje, precum și celelalte sisteme impuse pentru realizarea obiectivului de investiție propus.-Asigură amplasarea(achiziționarea- ??) panourilor la locațiile stabilite, întocmind întreaga documentație necesară și totodată obținând acordurile, avizele și autorizațiile necesare. -Afișează mesajele de tip RoAlert, și celelalte mesaje de preventive din domeniul de activitate al I.S.U. “Bucovina” Suceava.-Stabilește împreună cu ceilalți parteneri, ce alte mesaje de interes public pot fi afișate.-Monitorizează integritatea panourilor de afișaj prin sistemele de înregistrare video care vor fi instalate la locațiile de amplasament. |
| **Partener 2****Județul Suceava** | - Asigură sursa de finanțare pentru achiziția propusă.  |
| **Partener 3****Municipiul Vatra Dornei** | -Pune la dispoziție cu titlu gratuit terenuri/construcții necesare amplasării panourilor.-Asigură plata contravalorii energiei electrice necesară pentru funcționarea panoului/panourilor amplasate pe teritoriul său.-Propune I.S.U. Bucovina Suceava, afișarea și a altor mesaje de interes public pentru populație. |
| **Partener 4****Municipiul Câmpulung Moldovenesc** | -Pune la dispoziție cu titlu gratuit terenuri/construcții necesare amplasării panourilor.-Asigură plata contravalorii energiei electrice necesară pentru funcționarea panoului/panourilor amplasate pe teritoriul său.-Propune I.S.U. Bucovina Suceava, afișarea și a altor mesaje de interes public pentru populație. |
| **Partener 5****Orașul Gura Humorului** | -Pune la dispoziție cu titlu gratuit terenuri/construcții necesare amplasării panourilor.-Asigură plata contravalorii energiei electrice necesară pentru funcționarea panoului/panourilor amplasate pe teritoriul său.- Propune I.S.U. Bucovina Suceava, afișarea și a altor mesaje de interes public pentru populație. |
| **Partener 6** **Municipiul Rădăuți** | -Pune la dispoziție cu titlu gratuit terenuri/construcții necesare amplasării panourilor.-Asigură plata contravalorii energiei electrice necesară pentru funcționarea panoului/panourilor amplasate pe teritoriul său.- Propune I.S.U. Bucovina Suceava, afișarea și a altor mesaje de interes public pentru populație. |
| **Partener 7****Fântâna Mare** | - Propune I.S.U. Bucovina Suceava, afișarea și a altor mesaje de interes public pentru populație.-Asigură plata contravalorii energiei electrice necesară pentru funcționarea panoului/panourilor amplasate pe teritoriul său. |
| **Partener 8** **Compania Națională de Administrare a Infrastructurii Rutiere – Direcția Regională de Drumuri și Poduri Iasi** | * Pune la dispoziție cu titlu gratuit terenul necesar amplasării panourilor în localitățile (Gura Humorului, Fântâna Mare, Câmpulung Moldovenesc)
* Propune I.S.U. Bucovina Suceava, afișarea și a altor mesaje de interes public pentru populație.
 |

**Art.5 Perioada de valabilitate a acordului**

(1)Acest Acord de parteneriat va intra în vigoare la data semnării de către părți, având valabilitatea de 20 de ani.

(2)La expirarea perioadei de valabilitate, părțile pot stabili de comun acord, prelungirea valabilității cu maxim 10 ani.

**Art. 6. Forța majoră**

(1) Prin forță majoră se înțelege orice eveniment extern, imprevizibil, absolut invincibil și inevitabil intervenit după data semnării Acordului, care împiedică executarea în tot sau în parte a Acordului și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo, PANDEMIE.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 zile de la data apariției și de a dovedi existența situației de forță majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situației de forță majoră, în termen de 5 zile.

(4) Părțile au obligația de a lua orice măsuri care le stau la dispoziție în vederea limitării consecințelor acțiunii de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa de notificare.

(6) Executarea Acordului va fi suspendată de la data apariției cazului de forță majoră pe perioada de acțiune a acesteia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Acord pe o perioadă mai mare de 3 luni, părțile se vor întâlni într-un termen de cel mult 10 zile de la expirarea acestei perioade, pentru a conveni asupra modului de continuare, modificare sau încetare a Acordului de parteneriat.

**Art. 7. Legea aplicabilă**

1. Prezentului Acord i se va aplica legislația românească şi va fi interpretat în conformitate cu aceasta.

2. Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

**Art. 8. Dispoziţii finale**

1. Comunicarea între părți se va realiza prin scrisoare oficială și/sau poștă electronică. Adresele de e- mail care vor fi utilizate în acest scop vor fi comunicate în scris ulterior.

2. Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Prezentul contract s-a încheiat astăzi,……………….., în 8 exemplare originale, câte unul pentru fiecare parte.

1. **Inspectoratul pentru Situaţii de Urgenţă ,,Bucovina” al jud. Suceava**, prin col.
 GHIAȚĂ Costică
2. **Județul Suceava**, prin Președinte Gheorghe Flutur
3. **Municipiul Câmpulung Moldovenesc**, prin primar Mihăița NEGURĂ

1. **Municipiul Vatra Dornei**, prin primar Ilie BONCHEȘ
2. **Orașul Gura - Humorului**, prin primar Marius Ioan URSACIUC
3. **Municipiul Rădăuți**, prin primar Bogdan-Andrei LOGHIN,
4. **Comuna Fântâna Mare**, prin primar Vasile MUCILENIȚA
5. **Compania Națională de Administrare a Infrastructurii Rutiere – Direcția
 Regională de Drumuri și Poduri Iasi,** prin director regional Dănuț PILĂ **,**